好多物理定律都係理論上可逆（theoretically reversible）嘅，噉講意思即係話如果有個系統按呢條定律所描述嘅現象改變咗狀態，理論上會有可能將個系統嘅狀態變返做改變之前噉嘅樣，例如運動第二定律噉，向一嚿物體施咗力，令佢加速同得到一個非 0 嘅速度，理論上只要向反方向施返一股啱大細嘅力，就有可能令嚿物體嘅速度變返做 0 同埋移返去之前個位置。